30. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1567/308 δις της 24/29 Ιαν. 1977 (ΦΕΚ Β΄ 54) Περί μεταφοράς θέσεων Α΄ και Β΄ Κατηγοριών του Γενικού Χημείου του Κράτους. Δια της υπ’ αριθμ. 1567/308/21.1.1977 αποφάσεως του Υπουργού Οικονομικών, κατετάγησαν αυτοδικαίως από της ενάρξεως ισχύος του Νόμ. 434/1976 οι υπάλληλοι των τέως Α΄ και Β΄ κατηγοριών του Γενικού Χημείου του Κράτους και με τον ον κέκτηνται βαθμόν, αντιστοίχως, εις θέσεις των Κλάδων ΑΤ και ΜΕ ως ακολούθως: Εις τον Κλάδον ΑΤ1 Τεχνικού (Χημικών), οι υπάλληλοι της τέως Α΄ Κατηγορίας Κλάδου Α1 Τεχνικού (Χημικών. Εις τον Κλάδον ΑΤ2 Διοικητικού, οι υπάλληλοι της τέως Α΄ Κατηγορίας-Κλάδου Α2 Διοικητικού. Εις τον Κλάδον ΜΕ1 Διοικητικού, οι υπάλληλοι της τέως Β΄ Κατηγορίας-Κλάδου Β1 Διοικητικού. Εις τον Κλάδον ΜΕ2 Αποθηκαρίων, οι υπάλληλοι της τέως Β΄ Κατηγορίας-Κλάδου Β2 Αποθηκαρίων. Εις τον Κλάδον ΜΕ4 Τεχνιτών, οι υπάλληλοι της τέως Β΄ Κατηγορίας - Κλάδου Β4 Τεχνιτών. Εις τον Κλάδον ΜΕ5 Βιβλιοθηκαρίων, οι υπάλληλοι της τέως Β΄ Κατηγορίας - Κλάδου Β5 Βιβλιοθηκαρίων. 